rlitschk/wikidir huggingface dataset:
Anguilla is een britische Insel in de Karibik. Se höört to de Lüttjen Antillen un is en Deel vun de Brittschen Överseekuntreien. Anguilla is wohrschienlich vun de Tied um 1300 v. Chr. an bewahnt dör de Kariben. De öllsten Överreste vun en Siedlung stammt ut dat Johr 600 n. Chr. Dat gifft Lüde, de meent, Christoph Kolumbus harr dat Eiland 1493 funnen, man wiss is, datt de Franzoos Pierre Laudonnaire 1565 dor henfohrt is. De eerste Kolonialmacht ut Europa, de datt up Anguilla afsehn harr, weer de Republiek vun de Söven Vereenigten Nedderlannen. De West-Indische Compagnie güng 1631 bi un hett dor en lüttjet Fort boot. De Spaniers hett de Insel 1633 erovert un dat Fort to Dutt maakt. De Hollänners hefft de Steene denn bruukt, um en anner Fort up dat Nabereiland Sint Maarten up Schick to bringen. Vun düt ole nedderlannsche Fort sünd hüdigendags keen Sporen mehr to finnen un numms weet, wo dat mol legen hett. 1650 sünd Kolonisten ut dat Königriek England vun St. Kitts her röverkamen un hefft sik dor ansiedelt. Se hefft Mais un Tabak anplant. 1656 sünd se avers verdreven wurrn vun de Kariben un 1666 hett Frankriek dat Eiland besett. Een Johr
Torschok is ene Stadt in't Rebeet Twer in Russland. Dor läwen 47 664 Minschen (2008). Ehr Fläck is km². Se liggt 233 km vun Moskau, an'n Fluss Twerze. Een kann mit de Iesenbahn noh Rschew fahren. Torschok is siet 1775 ene Stadt, man dat geev Torschok al in't Medelöller. Torschok weer een Grenzoort vun de Republiek Nowgorod. Torschok gung 1478 mit de Nowgoroder Rebeden an't Grootförstendoom Moskau. Dat worr een Hannelsoort op den Waterweg twüschen Nowgorod un Moskau. In Torschok gifft dat 3 Sekundarscholen. De Stadt hett Holt- un annere Fabriken. Torschok liggt an de Fernstraat M10. Dat gifft Kunstdenkmaals ut de Nutiet in Torschok. De Partnerstäder vun Torschok sünd Melle in Düütschland un Savonlinna in Finnland. De Moler Alexej von Jawlensky weer ut Torschok. De Hööftkark is ene Kathedraal vun 1374. [1] Малыгин, П. Д. Древний Торжок. Историко-археологические очерки. — Torschok, 1990. Кашкова, В.Ф. Пушкинский путеводитель: Москва—Тверь—Санкт-Петербург. — Twer, 1994. Кашкова, В.Ф. У Пожарского в Торжке. — Twer, 1996. Кашкова, В.Ф. Голоса из тревожного детства. — Twer, 2003. Кашкова, В.Ф. Рядом и далеко. Рассказы о прошлом и пережитом. — Торжок, 2005. Торжок в путевых заметках и мемуарах. Сост. И. А. Бочкарева. — Торжок, 2002. russ'sche Artikel, hoochdüütsche Artikel, englische
Disse Artikel is man blots en Stubben. Du kannst Wikipedia helpen un em verbetern. Aruba is en Inselstaat in de süüdliche Karibik. Dat Land is 193 km² groot un dormit dat lüttste vun de so nömmten ABC-Eilannen. As egenstännigen Staat is Aruba een vun de dree Länner, de tohopen dat Königriek vun de Nedderlannen utmaakt. De annern beiden sünd de Nedderlannen sülms un de Nedderlannschen Antillen. Aruba höört to de Inselkeed vun de Lüttjen Antillen un liggt bi 25 km nöördlich vun Venezuela. Aruba liggt vun de ABC-Eilannen an'n meisten in'n Westen un is dor ok dat lüttjeste vun. Dat Land is meist sied, bi 30 km lang un bit 9 km breet. De hööchste Barg is de Jamanota mit 188 m. In den Westen gifft dat kilometerwiese bloß man witten Strand, man in'n Osten is en Felsenküst. Aruba liggt buten de Orkaanzoon. Dat ganze Johr över schient de Sunne, man de Passatwind küllt de Luft doch af. Up de Insel wasst dannige Kakteen, Aloen un Divi-Böme. All dat kann een sik in den Natschonalpark Arikok ankieken. Up dat Eiland gifft dat man blots een Flaaghaven, dat is de Queen Beatrix International Airport, (IATA-Kood: AUA) 1499 hefft de Spaniers Aruba
Franz Brägelmann (* 8. Oktober 1886 in Baukern-Oost; † 23. August 1968 ok dor) weer en plattdüütschen Schriever. Brägelmann is 1886 in Baukern-Oost as eerst vun fief Kinner vun Henriette (boren Schwerter) un Franz Brägelmann boren. He weer vun 1907 bet 1910 Schoolmeester in Harkebrügge un denn in Liesbethfehn. 1921 is he na Südlohne kamen un 1938 nochmal na Baukern wesselt. Wie all annern Schoolmeester musst he ok Mitglied vun de NSDAP wern. In Baukern is he 1952 in Rente gahn. In sien Tied in Südlohne hett he 1928 mit Vandevörn blangenbi ok en plattdüütsch Book schreven. Dat Book is 1986 ok noch eenmaal in twete Oplaag rutkamen. He weer verheiraadt un is de Vadder vun Paul Brägelmann. He hett ok den Perfesser Marron C. Fort dat Platt vun Vechte bibröcht. Vandevörn. Plattdeutsche Erzählungen aus dem Oldenburger Münsterlande und der nächsten Umgebung. Sülvstverlag, Südlohne 1928 Franz Brägelmann in de Datenbank Die niederdeutsche Literatur (hoogdüütsch) Bild vun Franz Brägelmann (Text hoochdüütsch) http://lohner-familien.homepage.t-online.de/Schwerter.htm
Paul Anton Brägelmann (* 12. Dezember 1926 in Südlohne; † 18. Dezember 2019 ) weer en plattdüütschen Schriever. Brägelmann is 1926 in Südlohne as Söhn vun Josephine Brägelmann (Deernsnaam Janssen) und Franz Brägelmann boren. In’n Tweten Weltkrieg warrt he Soldat in Dänemark un Frankriek un geiht na’n Krieg vun 1946 bet 1948 op de Pädagoogsche Hoochschool Vechte. He warrt Schoolmeester an de Volksschool in Waanstä, fangt denn aver en Studium vun de Volksweertschop an de Universität Mönster an. Dor maakt he 1954 sien Diplom un 1958 sien Dokter. Toglieks weer he aver ok Buur op sien Buurnsteed tohuus un hett sik so mid de Tucht von Höhner un Puten sien Geld verdeent. Dorüm hett he ook den Ökelnaam „Putenpaul“ kregen. Vun 1971 af an is he 20 Johr lang Persepter an dat Antonianum in Vechte. 2016 hett he vun de Oldenburgische Landschaft de Landschapsmedaille kreegen. Brägelmann hett an’n 29. Dezember 1954 Maria Ostendorf heiraadt un hett fief Kinner. Braoms Bernd un Reuklosen Ziskao. Plattdüütske Geschichten. Jürgen Uhlmann hät dei Biller teikt, Terwelp, Cloppenborg 1983, ISBN 3-925019-02-2 Ool Siebzig un Reuklosen Fannand. Plattdüütske Geschichten. Terwelp, Cloppenborg 1984, ISBN 3-925019-02-2 Aals was noch ünner ein Dack. Plattdüütske Geschichten. Terwelp, Cloppenborg 1985, ISBN
Dat Hurricane-Festival is en Musikfestival, dat elk Johr in’n Juni op de Motorrad-Rennbahn in dat Ekenring-Stadion in Scheeßl afhollen warrt. Dat höört to de groten Musikfestivals in Europa. In Neuhausen ob Eck gifft dat mit dat Southside-Festival an’t sülve Wekenenn en Süsterfestival to’n Hurricane in Süüddüütschland, bi dat to’n groten Deel ok de sülven Bands optreden doot. Veranstalten deit dat FKP Scorpio. Anfungen hett dat Festival 1973. Dat weer an’n 8. un 9. September 1973 un hett Es rockt in der Heide heten. En tweet Festival ünner’n Naam First Rider Open Air hett dat an’n September 1977 geven. Dit Festival weer en kumplett Fiasko. Veel Bands sünd gornich eerst kamen un de de kamen sünd, kunn de Veranstalter nich betahlen. Nadem blot fief vun 23 Bands, de ankünnigt weren, optreden schullen, hebbt untofredene Besökers un Ordners denn dat Randaleren anfungen un ok noch de Bühn ansteken. Dat geev alltohoop mehr as ene Million DM Schaden. Eerst 1997 schull dat wedder en Festival in Scheeßl geven. Dat dee nu Hurricane heten. Dat is elk Johr an en Wekenenn in’n Juni. Toeerst Sünnavend/Sünndag, sied 2003 ok al an’n Freedag vörher. Sied 2007 gifft dat ok en twete Bühn buten vun’n Ekenring. Dat
Maud Elisabeth Olofsson (* 9. August 1955 in Arnäsvall, Kommun Örnsköldsvik, Sweden as Maud Elisabeth Olsson) is en sweedsche Politikerin. Se is an’n 19. März 2001 Vörsittersche vun Centerpartiet worrn. Siet 2002 hett se en Mandat in’n sweedschen Rieksdag un siet den 6. Oktober 2006 is se de Viez-Ministerpräsidentin un Weertschopsministersche. Olofsson is in Högbyn opwassen. Ehr politische Loopbahn hett se 1974 as Ombudsmann vun de sweedsche Zentrumspartei anfungen. Vun 1976 an weer se Liddmaat vun’n Gemeenraat in Luleå. To de Tiet vun de Regeren vun Carl Bildt, vun 1992 bit 1994, hett se as Raatgeversche för den Arbeitsminister Börje Hörnlund arbeidt. An de Parteispitz ist se 2001 wählt worrn un folgt dormit Lennart Daléus na. Olofsson is 2006 gemeensom mit Fredrik Reinfeldt, den Spitzenkandidat vun de börgerlichen Allianz för Sweden ut Moderata Samlingspartiet, Kristdemokraterna, Centerpartiet un Folkpartiet Liberalerna gegen Göran Persson anpeddt. De Allianz hett tosamen den Machtwessel in de Regeren tostannen kregen. In de Regeren vun Reinfeldt hett Maud Olofsson as de Böverste vun de tweetgröttsten Partei dat Amt as Viez-Ministerpräsidentin överdragen kregen un dorto ok dat Regeer över dat Weertschopsministerium.
Disse Artikel is man blots en Stubben. Du kannst Wikipedia helpen un em verbetern. Noordersteed is ene Stadt in Sleswig-Holsteen mit 71.284 Inwahners (Stand vun’n 30. September 2005). Norderstedt is de föfftgröttste Stadt in Sleswig-Holsteen, mit en Flach vun 58,1 km². Se liggt in de Kreis Sebarg. In’t Süden is de Stadtdeel Langenhoorn vun Hamborg. Websteed vun de Stadt (hoochdüütsch) Städer un Gemenen in den Kreis Seebarg Alvesloh | Armsteed | Braamsteed | Bohrenhoff | Bark | Bebensee | Bimöhlen | Blunk | Boosteed | Bornhöövd | Bossel | Bühnsdörp | Daaldörp | Damsdörp | Dreggers | Ellerau | Fahrenkroog | Föhrden-Barl | Fredesdörp | Fuhlendörp | Geeschendörp | Glasau | Günnbeek | Groten Kummerfeld | Groot Niendörp | Groot Rönnau | Großenass | Hagen | Hardebeek | Hartenholm | Hasenkroog | Hasenmoor | Heidmoor | Heidmöhlen | Heensteed-Ulzborg | Hitzhusen | Högersdörp | Hüttbleek | Ietz | Kattendörp | Kayhuud | Kisdörp | Koldenkarken | Krems II | Kükels | Latendörp | Leezen | Lentföhr | Lütt Glaadbrüch | Lütt Rönnau | Mönkloh | Mühbrook | Negernbötel | Nehms | Niengörs | Neversdörp | Noordersteed | Nützen | Oeren | Oersdörp> | Pronsdörp | Rickel | Rohlsdörp | Scheckendörp
En amphidroomsch Punkt is en Steed in’e See, wo de Tieden nich op un dal gaht (dat Water kann aver liekers vun de Tieden strömen). Wenn de ganze Eerd mit Water bedeckt weer, denn deen de Tieden rundüm lopen un dat geev keen amphidroomsch Punkt. Dör de Landmassen warrt de See aver in enkelte Rebeden opdeelt. Wenn de Tiedenbülg gegen Land löppt, denn warrt se reflekteert. De trüchsmetene Bülg gliekt de nakamen Bülgen ut un wi kriegt en stahn Bülg. Dat heet, an welk Öörd hebbt wi hoge Waggen, de op un dal gaht, un an annere Öörd ännert sik de Pegel gornich. Dat dee denn en amphidroomsche Lien bedüden. Nu kummt dor aver noch to, dat de Eerd sik dreit. De Coriolis-Kraft warkt op de Bülgen un so löppt de hööchste Stand vun de Flood in en grote Runn üm’n amphidroomschen Punkt rüm. Wenn een Isotiden (Lienen, wo to desülve Tied Hooch-/Siedwater is) in en Koort intekent, denn loopt disse Lienen in de amphidroomschen Steden tohoop. De Noordsee to’n Bispeel hett twee oder dree amphidroomsche Steden. Een twischen Holland un Suffolk an’n Ingang to’n Engelschen Kanal, een bi de Jüütlandbank un een in Norwegen in Rogaland. De in Rogaland
Dat lett so, as wenn disse Artikel nich so akraat is as de ween schull. Kiek ok op de Diskussionssiet vun den Artikel. Niemünster is en Stadt mit ca. 80.000 Inwahners in Holsteen. Dat is de eenzige kreisfriee Stadt in Sleswig-Holsteen, de jümmers ünner 100.000 Inwahners harr. Niemünster is en Stadt, wo inst vele Lü in de Industrie Arbeit harrn. Niemünster weer lang een vun de dree kreisfrieen düütschen Steden, de den hööchsten Andeel vun de Sozialhülp leven Lü harrn. As in de anner vun disse dree Steder geev dat hier en evangeelsche Gesangbookverlag. Dat Wöörbook Plattdüütsch-Hoochdüütsch vun Johannes Sass worr hie vun de Wachholtz-Verlag herutgeven. Niemünster hett een hogen oostpreuß'schen Andeel. De kathoolsche Pädagogik- un Psychologie-Schrieversch Christa Meves is ut Niemünster.
En Tiedenmöhl is en Watermöhl, de de Kraft vun de Tieden utnutzt. Normale Watermöhlen warrt an Beken boot un dör den Waterstroom andreven. De Tiedenmöhl warrt an de Küst oder an Strööm in de Neegd vun de Küst boot un hebbt en Möhlendiek. Disse Diek löppt bi Flood mit Water vull. Wenn dat wedder Ebb warrt, denn warrt de Utgang vun’n Diek tosperrt un dat Water löppt blot noch över en lütten Utgang af, de dat Möhlrad andrifft. Disse Form vun Möhlen is vör allen an de Atlantikküst vun Portugal bet na Brietschen Eilannen bekannt wesen. De Englänners hebbt ehr aver ok n de Atlantikküst in Noordamerika inföhrt. Dat öllste Bispeel för en Tiedenmöhl hebbt se op dat Gelänn vun dat Klooster Nendrum in Noordirland funnen. Se hebbt Holt vun de Möhl dendrochronoloogsch ünnersöcht un dat so in dat Johr 787 insorteert. In Grootbritannien sünd nu noch veer Tiedenmöhlen nableven, in Carew, de nu en Museum is, in Woodbridge, in Totton un an’n Lea in London. In de USA schall dat alltohoop so bi 300 Tiedenmöhlen geven hebben, in Frankriek 100 Stück, vör allen in de Bretagne, un in Grootbritannien 200 Stück. Alltohoop op beide Sieden vun’n Atlantik bi 750
Seeland (Ziews: Zeêland, Nedderlannsch: Zeeland) is en Provinz in’n Süüdwesten vun de Nedderlannen. De Provinz sett sik tohoop ut en Reeg Eilannen, Halvinseln un en Stück vun dat faste Land an der Grenz to Belgien. De Gegend höört deelwies to dat Rhien-Maas-Delta. De Provinz hett Middelburg as Hööftstadt un 391.000 Inwahners (2023). To de Seelannen höört de Halvinseln Süüd-Beveland/Walcheren, Tholen un St. Philipsland un de Eilannen Noord-Beveland un Schouwen-Duveland. De Deel, de an Belgien grenzt, heet Zeeuws-Vlaanderen. Provinzen vun de Nedderlannen Drenthe • Flevolaand • Freesland • Gelderlaand • Grunneng • Limborg • Noord-Braobant • Noord-Hollaand • Oaveriessel • Seelaand • Süüd-Hollaand • Utrecht
Husum (up freesch Hüsem) is de Kreisstadt vun den Kreis Noordfreesland. Dor wahnt na’n Stand vun 31. Dezember 2011 22.135 Inwahners. De Stadt wurrd in de Literatur ok as Graue Stadt am Meer betekent. De Stadt liggt dree Kilometer von de Noordsee af an de kanaliseerte Husumer Aue un hett enen lütten Haven. Husum is de Heimat von den Dichter Theodor Storm, de ok up Platt schreven hett. Husum is de Utgangspunkt för Besöken na de Halligen.
Preetz is ne lütte Stadt in den Neech vun Kiel. Preetz ward uk de Schoosterstadt nommt. In disse Stadt an de Schwentin, dat is de Stroom de dörch Preetz fleet un dössen Naam (slaavsch: Sventana) "de Hillege" heet, leven 15.958 Inwahners (Stand: 31. Dez. 2018) up en Rebeet vun 14,4 km². Dormit is dat ok de gröttste Stadt vun de Kreis Plön. 1185 wurrd de Gemeend Poretz eerstmals van Ecbrecht Procensis in den Versus de Vicelino nömmt. De Naam van de Stadt entwickel sück af 1216 ut dat Wendische van po rece (an'n Stroom) över Poretzie (1221) un Pretze (1442) to dat hüdige Preetz. 1901 kreeg se de vull Stadtrechte. Preetz. Mehr Biller, Videos oder Audiodateien to’t Thema gifft dat bi Wikimedia Commons. Website van de Stadt Preetz
De Goldpeer (Odonata) höört to de Insekten to un stellt mank de Insekten en Ornen vör. Dat gifft up de ganze Welt 4.700 bekannte Aarden, dormank 85 Aarden, de in Middeleuropa vörkamen doot. De Flunken spannt över 20 bit 110 mm hen, bi de Aart Megaloprepus coerulatus könnt se ok bit 190 mm gahn. In de hoochdüütsche Sprake weert de Goldpeer hüdigendags Libellen nömmt. Düsse Naam is noch nich besunners oolt, eerst Carl von Linné hett em bruukt, as he de Deerter as „Libellula“ benöömt hett. En Grund hett he dor nich för angeven. To’n eersten Mol is dat Woort Libella avers al 1558 vun Guillaume Rondelet in siene „L'histoire entière des poissons“ bruukt wurrn. Vunwegen den Infloot vun de Hoochdüütsche Sprake warrt ok up Platt hüdigendags woll vun Libellen snackt. Man dat gifft en ganzen Barg vun plattdüütsche Naams för düsse Deerter, dormank Goldpeerd, Glasemaker, Bremer Vagel, Ogensteker un Goldsmett. Wieter unnen staht de Naams, de in’t Neddersassische Wöörbook uptekent sünd, all upschreven. De Fleegappraat vun de Goldpeer is man gediegen. Se könnt beide Flunkenpaar unafhängig vun’nanner bruken. So schafft se dat un könnt miteens ümdreihen oder in’e Luft stahn blieven. Een Reeg vun Aarden kann ok trüchoors flegen.
Disse Artikel is man blots en Stubben. Du kannst Wikipedia helpen un em verbetern. Spanien is en Königriek, dat in’n Süüdwesten vun Europa up dat Ibeersche Halfeiland liggt. Navers sünd Frankriek, Andorra un Portugal. De Hööftstadt is Madrid. Amtsspraak is Spaansch in’t ganze Land. In welke Regionen sünd ok Basksch, Katalaansch, Okzitansch un Galicisch Amtsspraken. In Aragonien is ook dat Aragoonsche Amtssprake. Spanien liggt up de Ibeersche Halfinsel un nimmt dar veer Föffdel van in. In’n Westen grenzt dat Land an Portugal un an den Atlantischen Ozean, In'n Noorden an Frankriek, in’n Oosten an de Middellannsche See un in’n Süden an dat britische Gibraltar un an de Straat van Gibraltar. To Spanien höört ok noch de Balearen, dat sünd Inseln in de Middellannsche See, un de Kanarischen Inseln, de westlich van Noordafrika in den Atlantischen Ozean liggt. Spanien is 505.000 km² groot. De Küsten sünd över 3000 km lang, siene Landgrenzen so um 1700 km. Dat Klima in Spanien is teemlich unnerscheedlich. Galicien in’n Noordwesten höört mit 250 cm in'n Jahr to de regenrieksten Rebeden van Europa, aver Andalusien is mit 30 cm Nedderslag de dröögste Gegend in ganz Westeuropa. Ene dachte Lien van Lissabon över Madrid un Zaragossa na
De FFC Brauweiler Pulheim 2000 is en Fruen-Bunnsliga-Vereen bi Köln un warr de 1. Juli 2000 gründ't. De Vereen kehm ut de Fruen-Mannschapen vun Grün-Weiß Brauweiler. De Fruen vun Grün-Weiß Brauweiler weern 1997 düütsche Meester un Pokalsieger. De Vereen is vandage in de 2. Bunnsliga. De Speele vun de Vereen sün in de Abtei Sportpark. Tina Theune-Meyer, de siet 1996 Bunnstrainerin is, weer inst hie Speelerin. [1] Siede vun de FFC Brauweiler Pulheim 2000 e.V.
En Iglu is en Sneehuus, so as de Eskimos jem traditionell boot hebbt. De Eskimos hebbt normalerwies in Telten oder in Hüüs ut Grasbülten wahnt. De Iglus hebbt se vör allen boot, wenn se in’n Winter op Jachd gahn sünd un blot för en Tied ünnerkamen müssen. Vundaag doot all Eskimos in normale Hüüs wahnen, Holt un Steen köönt nu mit’n Schipp licht ranbröcht warrn. Fröher harrn de Eskimos meist keen Holt (blot Driftholt). De Iglus is en lütte Kuppel ut Sneeblöck, de so openannerstapelt warrt, dat se sik gegensiedig afstütten doot. De Snee deit de Warms good isoleren. Dör de Körperwarms vun’n Minsch warmt de Binnenruum vun’n Iglu op un de Temperatur stiggt op so üm un bi 0 °C, ok wenn dat buten licht 50 °C minus warrn kann. De Temperatur an’n Bodden vun’n Iglus is meist knapp ünner 0 °C, wieder baven kann dat bet to 5 °C warm warrn. Slapen warrt denn normalerwies ok nich an’e Eerd, de Slaapplatz liggt wat höger. De Temperatur dröff natürlich to hooch wesen, ans smölt de Snee. Dorto kann de Temperatur reguleert warrn. De Iglu hett normalerwies en Lock an de Bavensied, dat apen un dicht maakt warrn kann, üm
Minsch Ümwelt Deerschuul (hoochdüütsch: Mensch Umwelt Tierschutz, kort: De Deerschuulpartei, bit November 1993 noch MUT) is en politische Lüttpartei in Düütschland, de an’n 13. Februar 1993 in Bonn grünnt worrn is un sik vun jemehrn Swoorpunkt her mit Saken to’n Deerschuul un to Deerrechten befaat un sich ok för en vegan Düütschland insetten deit. De Partei hett siet 2001 Sitten in enkelte Kommunalparlamenten hat, man bi Bundsdagswahlen harr se jümmer Resultaten twüschen 0,2 un 0,5 % kregen. De besten Resultaten kreeg se bi de Europawahlen 2004 un 2009, de Berliner Afordnetenhuuswahl 1999 un bi de Landdagswahlen in Sassen 2004 un 2009, dor hebbt se över 1 % kregen, 2009 sogar över 2 %. In Brannenborg kemen se 2019 sogors op 2,6 %. In’n Juni 2019 harr de Partei ruchweg 1900 Liddmaten. Dat aktuelle Grundsatzprogramm is an’n 4. Mai 2002 op’n teihnten Bundsparteidag in Frankfort an’n Main beslaten worrn. Dat hett dat eerste Grundsatzprogramm aflööst, dat ut dat Grünnerjohr 1993 stammt hett un vun de Parteigrünnersche Ingeborg Bingener utklamüstert weer. De Partei sütt in Minsch, Deert un Natur en „undeelbore Eenheit“. Se will af vun dat anthropozentrische Denken un lever en Politik vun de Mitleevwesenheit. Se will butendem, dat Grundrechten für
De TuS Niederkirchen is en düütschen Sportvereen. De Vereen is bi’n Football aktiv, aver ok bi Tennis un Turnen. De Froonslüüd weren in’n Football lange Tiet in de Bundsliga. De Verein warr in dat Jahr 1900 grünnt. Vun 1969 an geev dat denn ok ene Mannschop för Froonslüüd. De sünd 1990 in de eerste Liga opstegen un 1993 düütsch Meester wesen. In’t Johr 2000 is de TuS Niederkirchen denn aver ut de Bundsliga afstegen. 2002 keem de TuS Niederkirchen wedder in de Bundsliga, is aver glieks wedder in de Rejonalliga afstegen. In de Rejonalliga hebbt se den eersten Platz maakt un sünd in de twete Liga opstegen, de dat Johr ganz nee weer.
Bamir Myrteza Topi (* 24. April 1957 in Tirana) is en albaanschen Politiker un van' 24. Juli 2007 bit 2012 Staatspräsident vun Albanien. Nahdem he in Italien studeert un sien Doktertitel makt harr wurr Topi Direkter vun dat Institut för Veterinärwesen. In de Johren 1996/97 weer he för en körten Tied Minister för Landwertschap un Nähren. As Liddmaat vun de Demokraatsch Partei is he dree Mol in dat albaansch Parlament wählt wurrn. He harr twee Mol den Fraktschoonsvörsitt un weer Liddmaat in verscheeden Fackutschüsse. Bamir Topi wurr an’ 20. Juli 2007 vun’t Parlament to’n Präsidenten wählt, aber blots mit tosätzlich söss Stimmen vun de Sozialistisch Partei, de in de Oppositschoon sitten de un deren Rest de Afstimmen boykotteert hett, wiel se en Meehrheitskandidaten fordern deen. Topi weer to de Tied Viezpräsident vun de Demokraatsch Partei. An 24. Juli 2007 hett he denn de Nahfolge vun Alfred Moisiu antreden. Bamir Topi is verheiraadt mit Teuta un hett twee Döchter, Nada un Etida. Topi is todem Ehrenpräsident vun de Footballvereen FK Tirana. Offiziell Websteed (engelsch)
En Klock is en Schallinstrument un en Idiophon. De gröttsten sünd de Klocken vun de Karken. Wenn en Klock anslaan warrt, denn bellt se. Fröger weer de Slag vun de Karkenklocken de eenzige Weg, de Tied kloor to kriegen. Dorvun kümmt ok de Utdruck „Dat is Klock veer“. ’Keen sik mit Klocken utenannersetten deit, de bedrifft Kampanologie. Blangen Karken harrn ok Scholen, Raathüüs un deelwies ok Buurnhööv Klocken för de Tied, üm Alarm oder Signaals to geven. En Form vun en Signaalklock is ok de Kohklock. Wenn mehr Klocken to een Instrument verbunnen warrt, denn is dat en Klockenspeel. Besünners grote Klockenspelen, de denn faken över en Manual speelt warrt, warrt ok Carillon to seggt. Nich blot in christliche Karken, ok in de Tempels vun Buddhisten un Shintoisten warrt Klocken bruukt. 1940, in’n Tweten Weltkrieg, hett de Regeren vun dat Düütsche Riek en Erlass rutgeven, dat de Karken jemehr Klocken aflevern schullen, üm jem intosmelten för de Kriegsproduktion. De Karken hebbt sik foorts wehrt un mit de Regeren verhannelt. Aver se kunnen dor nich mehr ruthanneln, as dat se so bi 5, 6 Perzent vun de Klocken behollen dröffen. De schöönsten un öllsten schullen blieven, de Rest is aftransporteert worrn.
Jürgen Gerlach is de Naam von Jürgen von Gerlach (* 1936), düütsch Jurist un Richter, Jürgen Gerlach (* 1938), düütsch Politiker, Jürgen Gerlach (* 1946), düütsch Handballtrainer, Jürgen Gerlach (* 1948), düütschen Kanufohrer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Titel vun dissen Artikel is nich op Platt. Wetter (Ruhr) is de hoochdüütsche Naam. Den plattdüütschen Naam weet wi nich genau. Wenn du em kennst, denn vertell uns dat man. Villicht is de plattdüütsche Naam desülve as de hoochdüütsche, villicht aver ok nich. Wetter (Ruhr) is ene Stadt an de Ruhr in’t Ruhrrebeet mit 28.037 Inwahners up en Flach vun 31,47 km² in Noordrhien-Westfalen. Se is Deel vun de westfaolske Iämpe-Ruhr-Kreis, wat ener as de westfaolske Taunus sehn kann. Wetter hett ene Stadtbohn noh Düörpm un Hagen. Wetter is kene grote Stadt, män belangriek in de Historie vun de Landeskarklich un freekarklich Prostestantismus. Wetter weer in de Hanse, män is nich in de Niege Hanse. Henriette Davidis Friedrich Harkort Hoffmann von Fallersleben Freiherr vom Stein Alfred Rethel Eduard Scheve, geboren 1836 Volmarstein, wat nu en Deel vun Wetter is. He gründ’t de evangelsch-freekarklich Diakonie un Butenmission Peter Strauch, de Vörsitter vun de Bund Freier evangelischer Gemeinden un Dichter vun’t Lied Licht leuchtet auf. Demag Cranes & Components GmbH Taprogge GmbH ABUS Burg Wächter Wetter (Ruhr). Mehr Biller, Videos oder Audiodateien to’t Thema gifft dat bi Wikimedia Commons.